### Beslutning

Fremsendes til Børn og Unge-udvalget til behandling i henhold til beslutning i byrådets møde den 26. maj 2021.

Ansøgning om tilskud på 455.000 kr. fra [adresse]

### Resumé

Der bevilges 455.000 kr. fra Klimafonden til Børn og Unge, der ønsker at gennemføre en prøvehandling ved at etablere et trilledagtilbud. Målet med Trilledagtilbuddet er at udbrede mere bæredygtige transportformer blandt børn, forældre og pædagogisk personale i Børn og Unge.

Trilledagtilbud er inspireret af Odense Kommune og går ud på, at udvalgte dagplejere og pædagogisk personale i institutioner henter deres børn i en eldrevet ladcykel på børnenes privatadresser hver morgen. Eldrevet ladcykel som primært transportmiddel til transport af pædagogisk personale og børn bidrager til nedbringelsen af klimabelastende trafik på vejene og giver desuden mulighed for, at flere forældre kan vælge at cykle på arbejde.

Tilbuddet forventes at blive tilbudt til 20 børn i efteråret 2021 og vil medføre en samlet CO2-reduktion i denne periode på 3,49 tons. Den primære gevinst ved tilbuddet vurderes dog ikke at være den direkte CO2-reduktion, men snarere den holdningsbearbejdende effekt på familier, der får en reel mulighed for at transportere sig mere klimavenligt i hverdagen.

### Indstilling

Det indstilles:

At 1) Magistraten godkender ansøgningen til Klimafonden fra Børn og Unge og bidrager med 455.000 kr. til et forsøg med at etablere et trilledagtilbud.

### Sagens forløb

17-05-2021 Magistraten
Sagen sendes til behandling i  Aarhus Byråd med bemærkning, at Magistraten i mødet den 17. maj 2021 anbefaler, at byrådet tiltræder Borgmesterens Afdelings indstilling af 5. maj 2021.

Sofie Johansen, rådmand Minna Ravn og Emma Bertelsen tog forbehold for indstillingens indhold.

Naja Jepsen deltog ikke i sagens behandling.

 26-05-2021 [adresse]
Fremsendes til Børn og Unge-udvalget til behandling i henhold til beslutning i byrådets møde den 26. maj 2021.